ตลาดหุ้นเอเชียเงียบเหงาภาคบ่าย เหตุนลท.รอดูตัวเลขจ้างงานสหรัฐ
ตลาดหุ้นเอเชียเงียบเหงาภาคบ่าย เหตุนลท.รอดูตัวเลขจ้างงานสหรัฐ
2 ก.ย. 2559

ผู้สื่อข่าวรายงานว่า ตลาดหุ้นเอเชียเงียบเหงาในการซื้อขายภาคบ่ายวันนี้ เนื่องจากนักลงทุนต่างรอดูการเปิดเผยข้อมูลการจ้างงานนอกภาคการเกษตรของสหรัฐในวันนี้ เพื่อประเมินทิศทางการปรับขึ้นอัตราดอกเบี้ยของธนาคารกลางสหรัฐ 
โดยดัชนี SENSEX ตลาดหุ้นอินเดียเปิดวันนี้ที่ 28,498.72 จุด เพิ่มขึ้น 75.24 จุด, +0.26% ดัชนี HSI ตลาดหุ้นฮ่องกงปิดภาคเช้าที่ 23,243.87 จุด เพิ่มขึ้น 81.53 จุด, +0.35% ดัชนี FBMKLCI ตลาดหุ้นมาเลเซียปิดภาคเช้าที่ 1,671.32 จุด เพิ่มขึ้น 0.77 จุด, +0.05% ผลการสำรวจนักวิเคราะห์ระบุว่า กระทรวงแรงงานสหรัฐจะรายงานตัวเลขการจ้างงานนอกภาคเกษตรเพิ่มขึ้น 185,000 ตำแหน่งในเดือนส.ค. ขณะที่อัตราการว่างงานจะลดลงสู่ระดับ 4.8%